《信庵赵少保挽诗 其一》
宋代·林希逸

勋名已盛端嘉日，身佩安危三十年。自去鸿枢开督府，迄辞鸱阁老平泉。

早看养马封侯将，晚作骑鲸捉月仙。纵道进贤冠最好，不须画此上凌烟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。